CELEX: 32003R2181
Language: lv
Date: 2003-12-08 00:00:00
Title: Padomes Regula (EK, Euratom) Nr. 2181/2003 (2003. gada 8. decembris) par pārejas posma pasākumiem, kas jāveic Civildienesta noteikumu reformai jo īpaši attiecībā uz atalgojumu un pensiju

Svarīgs juridisks paziņojums

|

32003R2181

Oficiālais Vēstnesis L 327 , 16/12/2003 Lpp. 0001 - 0002

		Padomes Regula (EK, Euratom) Nr. 2181/2003(2003. gada 8. decembris)par pārejas posma pasākumiem, kas jāveic Civildienesta noteikumu reformai jo īpaši attiecībā uz atalgojumu un pensijuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši 283. pantu,ņemot vērā Protokola par privilēģijām un imunitāti Eiropas Kopienās 13. pantu,ņemot vērā priekšlikumu, ko Komisija iesniedza pēc apspriešanās ar Civildienesta noteikumu komiteju,ņemot vērā Eiropas Parlamenta atzinumu [1],ņemot vērā Tiesas atzinumu [2],ņemot vērā Revīzijas palātas atzinumu [3],tā kā:(1) Pašreizējo Civildienesta noteikumu un Kopienu pārējo darbinieku nodarbināšanas kārtības, kas sākotnēji ir pieņemta 1962. gadā, pamatīga pārbaude radīja nepieciešamību ieviest dažus reformas pasākumus: ikgadējo atalgojuma tabulu korekcija, pamatojoties uz pašreizējo metodi, jauna īpaša nodeva un jauna pensijas iemaksas likme stājas spēkā 2004. gada 1. janvārī pārejas posma pasākumu veidā, un pārskatītā regula, ar ko groza Civildienesta noteikumus, stājas spēkā 2004. gada 1. maijā.(2) 2003. gada 19. maijā Padome pieņēma pamatnostādnes un 2003. gada 29. septembrī tā pieņēma ar 1981. gada 23. jūnija Padomes lēmuma izveidotās Saskaņošanas komitejas ziņojumu.(3) Jauno īpašo nodevu ievieš, lai atspoguļotu sociālās politikas, uzlabotu darba apstākļu un Eiropas skolu izmaksas.(4) Civildienesta noteikumu 83. panta 4. punkts paredz, ka jānosaka jaunu iemaksas likmi, ja pensiju shēmas aktuārais novērtējums norāda, ka ierēdņu veiktās iemaksas nav pietiekamas, lai finansētu vienu trešdaļu no pabalstiem, kas maksājami saskaņā ar to. Šis novērtējums norāda, ka ierēdņu veiktās iemaksas nav pietiekamas, lai finansētu vienu trešdaļu no maksājamiem pabalstiem.(5) Atbilstoši Civildienesta noteikumu 65. pantam Padome katru gadu pārskata un, ja nepieciešams, koriģē ierēdņu un citu Kopienu darbinieku atalgojumu. Atbilstīgi Padomes priekšlikumam atalgojuma tabulas koriģēs pēc esošās metodes. Šim nolūkam Civildienesta noteikumu IX pielikuma spēkā esības laiku, kas beidzas 2003. gada 30. jūnijā, attiecīgi pagarina,IR PIEŅĒMUSI ŠO REGULU.1. pantsCivildienesta noteikumu 66.a panta 1. līdz 5. punktu aizstāj ar šādiem punktiem:"1. Atkāpjoties no Regulas (EEK, Euratom, EOTK) Nr. 260/68 [4] 3. panta 1. punkta, pagaidu pasākumu attiecībā uz Kopienu maksāto atalgojumu aktīvi nodarbinātajiem ierēdņiem, kas pazīstams, kā "īpaša nodeva", piemēro no 2004. gada 1. janvāra.2. Īpašās nodevas likme, ko piemēro 3. punktā definētajam pamatam, ir 2,5 %.3. a) Īpašās nodevas pamats ir tās pakāpes un līmeņa pamatalga, ko izmanto atalgojuma aprēķināšanai, mīnus:- sociālās nodrošināšanas maksājumi un pensijas iemaksas, un nodoklis pirms īpašās nodevas, kas tās pašas pakāpes un līmeņa ierēdnim bez apgādājamiem jāmaksā VII pielikuma 2. panta nozīmē, un- summa, kas vienlīdzīga ar D4 pakāpes, 1. līmeņa ierēdņa pamatalgu;b) elementus, ko izmanto īpašās nodevas pamata noteikšanai, izsaka eiro un piemēro korekcijas koeficientu 100.4. Īpašo nodevu atskaita sākumpunktā katru mēnesi; ieņēmumus reģistrē kā ienākumus Eiropas Kopienu vispārējā budžetā."2. pantsAr 2004. gada 1. janvāri Civildienesta noteikumu 83. panta 2. punktā paredzētā iemaksas likme ir 9,25 %. Atbilstoši Kopienu pārējo darbinieku nodarbināšanas kārtības 42. pantam maksimālā maksājumu likme ir 18,5 %.3. pants1. Civildienesta noteikumu IX pielikuma 15. panta 1. punktā datumu "2003. gada 30. jūnijs" aizstāj ar "2004. gada 30. jūnijs".2. Civildienesta noteikumu 65. panta 1. punktā paredzētā atalgojuma korekcija 2003. gadam stājas spēkā 2004. gada 1. janvārī, atkāpjoties no Civildienesta noteikumu XI pielikuma 3. panta 1. punkta.3. Saskaņā ar Civildienesta noteikumu XI pielikumā paredzētajiem faktoriem šīs korekcijas vērtība ir 3,4 %.4. pantsŠī regula stājas spēkā dienā, kad to publicē Eiropas Savienības Oficiālajā Vēstnesī.To piemēro no 2003. gada 8. decembra līdz Padomes Regulas, ar ko groza Eiropas Kopienu Civildienesta noteikumus un Kopienu pārējo darbinieku nodarbināšanas kārtību, piemērošanas dienai, ko ierosinājusi Komisija 2003. gada 18. novembrī, bet vēlākais līdz 2004. gada 30. jūnijam.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 8. decembrīPadomes vārdā —priekšsēdētājsF. Frattini[1] Atzinums sniegts 2003. gada 4. decembrī (Oficiālajā Vēstnesī vēl nav publicēts).[2] Atzinums sniegts 2003. gada 5. novembrī (Oficiālajā Vēstnesī vēl nav publicēts).[3] Atzinums sniegts 2003. gada 27. novembrī (Oficiālajā Vēstnesī vēl nav publicēts).[4] OV L 56, 4.3.1968., 8. lpp. Regulā jaunākie grozījumi izdarīti ar Regulu (EK, Euratom) Nr. 1750/2002 (OV L 264, 2.10.2002., 15. lpp.).--------------------------------------------------